Az előterjesztést megtárgyalta:

- Gazdasági és Városstratégiai Bizottság

# **E L Ő T E R J E S Z T É S**

**Szombathely Megyei Jogú Város Közgyűlése**

**2015. december 10-ei ülésére**

# **Javaslat**

**Szombathely Megyei Jogú Város Önkormányzatának 2016. évi belső ellenőrzési tervére**

A belső ellenőrzés tevékenységét a Belső Ellenőrzési Iroda az államháztartásról szóló 2011. évi CXCV törvény (továbbiakban Áht.), valamint a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendelet (továbbiakban Bkr.), a nemzetközi belső ellenőrzési standardok, valamint a belső ellenőrzési vezető által kidolgozott és a költségvetési szerv vezetője által jóváhagyott Belső ellenőrzési kézikönyv szerint végzi. A vonatkozó jogszabályok az ellenőrzési tevékenység folyamat jellegét az alábbiakban határozzák meg:

* tervezés (előkészítés, kockázatelemzés, stratégiai és éves ellenőrzési tervek elkészítése, esetleg előbbi aktualizálása);
* végrehajtás (ellenőrzésre való felkészülés, ellenőrzés lebonyolítása);
* jelentés (jelentés-tervezet elkészítése, egyeztetés, jelentés lezárása, megküldése);
* nyomon követés (intézkedési tervek véleményezése, intézkedések végrehajtásának nyomon követése, utóellenőrzés).

A belső ellenőrzési munka megtervezéséhez a belső ellenőrzési vezető kockázatelemzés alapján stratégiai tervet és éves ellenőrzési tervet készít. A stratégia tervezés alapját Szombathely Megyei Jogú Város mindenkori városvezetése által kitűzött hosszú távú célok, amelyek a gazdasági programban öltenek testet, valamint a hatályos jogszabályokban fogalt előírások határozzák meg.

A belső ellenőrzés hosszabb távú célkitűzései, stratégiai céljai ehhez kapcsolódóan az alábbiak:

- A gazdasági, jogszabályi környezet változásainak figyelembe vétele.

- Az önkormányzat kötelező és önként vállalt feladatai gazdaságos, hatékony és eredményes végrehajtásának, a pénzeszközök takarékos felhasználásának elősegítése, a rendelkezésre álló erőforrásokkal való gazdálkodás vizsgálata.

- Az önkormányzat intézményei működésének folyamatos ellenőrzése, az intézményrendszer gazdálkodásának helyzetéről megfelelő áttekintés nyújtása, az adott szervezet keretein belül racionális feladatellátás szorgalmazása.

- A Polgármesteri Hivatalban és az önkormányzat fenntartásában működő intézményekben a hatályos jogszabályok, önkormányzati rendeletek és belső szabályzatok maradéktalan betartatása.

- Vagyonkezelés szabályszerűségének biztosítása, a vagyon hasznosítása, védelme.

- Számviteli és bizonylati rend betartatása.

- Az önkormányzat közfeladat-ellátási kötelezettségének eredményessége, a feladatellátáshoz rendelt közvagyon működtetése szabályszerűsége. Az önkormányzat többségi tulajdonában álló gazdasági társaságok közfeladat-ellátásának helyzete.

- Európai uniós pályázati források felhasználásának szabályszerűsége.

- Közbeszerzések, illetőleg közbeszerzési eljárások szabályszerűsége.

- Önkormányzat költségvetéséből nyújtott támogatások rendeltetésszerű felhasználásának nyomon követése.

- A belső kontrollrendszerek kiépítésének, működésének szabályszerűsége.

A Belső ellenőrzési iroda 2015. év novemberében kockázat-felmérési eljárás alapján elkészítette aktualizált stratégiai tervét, és az így kialakított hosszabbtávú program határozza meg 2016. évre az éves munkatervet.

Az éves ellenőrzési terv tartalmazza:

* a tervezett ellenőrzések tárgyát, célját, típusát, módszerét;
* az ellenőrizendő időszakot;
* a szükséges ellenőrzési kapacitás (erőforrás szükséglet) meghatározását;
* az ellenőrzések tervezett ütemezését;
* az ellenőrzött szerv, illetve szervezeti egységek megnevezését.

Magyarország helyi önkormányzatairól szóló 2011. évi CLXXXIX. törvény 119. § (5) bekezdése értelmében a helyi önkormányzatra vonatkozó éves belső ellenőrzési tervet, valamint az önkormányzat által fenntartott intézmények ellenőrzésének éves tervét Szombathely Megyei Jogú Város Közgyűlése az előző év december 31-éig hagyja jóvá.

A Belső Ellenőrzési Iroda 2016. évi ellenőrzési tervét, valamint az azt megalapozó elemzéseket az Áht. valamint a Bkr. előírásai alapján a Belső ellenőrzési kézikönyvben megfogalmazottakkal összhangban készítette el. Kérjük a Tisztelt Közgyűlést, hogy a jelen előterjesztéshez mellékelt 2016. évi belső ellenőrzési tervet, valamint az azt megalapozó munkaanyagot megtárgyalni és jóváhagyni szíveskedjék.

**Szombathely, 2015. november „ ”**

**/: Dr. Puskás Tivadar :/ /: Dr. Károlyi Ákos :/**

**Határozati javaslat:**

**…/2015. (XII. 10.) Kgy. számú határozat**

A Közgyűlés megtárgyalta Szombathely Megyei Jogú Város Önkormányzata 2015. évi belső ellenőrzési tervét, és azt az előterjesztés mellékletében foglaltak szerint változatlan formában jóváhagyja.

**Felelős: Dr. Károlyi Ákos jegyző**

(végrehajtásért: Dr. Simonné Gálos Judit belső ellenőrzési vezető)

**Határidő: Végrehajtásra 2016. december 31.**

**Beszámolásra 2017. április 31.**